આ કાર્ડ્સમાં ઑર્ગેનિક પેપર, રીસાઇકલ કરેલાં એન્વેલપ, ઇકો-ફ્રેન્ડ્લી ઇન્ક વગેરેનો વપરાશ થાય છે. હૅન્ડમેડ રીસાઇકલ કરેલા પેપરમાંથી બનેલી કંકોત્રીઓ દેખાવમાં રિચ લાગતી હોવાથી છેલ્લા કેટલાક સમયથી એનો ટ્રેન્ડ હતો. જોકે પ્રિન્ટિંગ પ્રેસમાં સિન્થેટિક ઇન્કથી એને છાપવામાં આવતી હોવાથી તેમ જ એના પર પ્લાસ્ટિક અથવા કાચના ક્રિસ્ટલ્સનું ડેકોરેશન કરવાથી એ ઇકો-ફ્રેન્ડ્લી નથી બની શકતાં. પરંતુ ઑર્ગેનિક કાર્ડ્સમાં હવે પેપર ઉપરાંત વેજિટેબલ ડાઇ, નૅચરલ કલર્સમાંથી બનાવેલી ઇન્ક વગેરેનો વપરાશ કરવામાં આવે છે. આ કાર્ડ્સ પર ડેકોરેશન માટે પણ કોઈ જ આર્ટિફિશ્યલ ચીજો વાપરવામાં નથી આવતી જેથી ઇકો-ફ્રેન્ડ્લી અને ઑર્ગેનિકના કૉન્સેપ્ટને પૂરી રીતે ન્યાય આપી શકાય.